CELEX: 32012D1208(02)
Language: sk
Date: 2012-12-06 00:00:00
Title: Rozhodnutie Rady zo 6. decembra 2012 , ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2012

8.12.2012   
            
            
               SK
            
            
               Úradný vestník Európskej únie
            
            
               C 378/3
            
         ROZHODNUTIE RADY
   zo 6. decembra 2012,
   ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2012
   2012/C 378/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), naposledy zmenené a doplnené nariadením Európskeho parlamentu a Rady (EÚ, Euratom) č. 1081/2010 z 24. novembra 2010 (2), a najmä na jeho článok 37,
   keďže:
   
               —
            
            
               rozpočet Únie na rozpočtový rok 2012 bol s konečnou platnosťou prijatý 1. decembra 2011 (3),
            
         
               —
            
            
               Komisia 25. októbra 2012 predložila návrh obsahujúci návrh opravného rozpočtu č. 6 k všeobecnému rozpočtu na rozpočtový rok 2012,
            
         
               —
            
            
               vzhľadom na to, že návrh opravného rozpočtu č. 6 na rozpočtový rok 2012 sa z dôvodov riadneho finančného hospodárenia musí vykonať v rámci rozpočtového roka 2012, je opodstatnené skrátiť osemtýždňovú lehotu ustanovenú v článku 4 Protokolu č. 1 na informovanie národných parlamentov, ako aj desaťdňovú lehotu na zaradenie bodu do predbežného programu Rady v súlade s článkom 3 ods. 3 rokovacieho poriadku Rady,
            
         
               —
            
            
               Rada zaujala pozíciu v súvislosti s prijatím svojej pozície k návrhu rozpočtu Európskej únie na rozpočtový rok 2013 a táto pozícia je podmienená schválením druhej uvedenej pozície Európskym parlamentom,
            
         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 6 na rozpočtový rok 2012 bola prijatá 6. decembra 2012.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/
   Toto rozhodnutie sa uplatňuje odo dňa schválenia pozície Rady k návrhu rozpočtu Európskej únie na rozpočtový rok 2013 Európskym parlamentom.
   
      V Bruseli 6. decembra 2012
      
         
            Za Radu
         
         
            predseda
         
         L. LOUCA
      
   
   
      (1)  Ú. v. ES L 248, 16.9.2002, s. 1 s korigendami v Ú. v. ES L 25, 30.1.2003, s. 43 a Ú. v. EÚ L 99, 14.4.2007, s. 18.
   
      (2)  Ú. v. EÚ L 311, 26.11.2010, s. 9.
   
      (3)  Ú. v. EÚ L 56, 29.2.2012 s korigendom v Ú. v. EÚ L 79, 19.3.2012.